На основу чл.6.Правилника о поступку и начину спровођења јавне расправе у поступку припрема одлука и других аката (''Сл.лист општине Врњачка Бања'', бр.13/18), сачињава се следећи

И З В Е Ш Т А Ј

Са јавне расправе одржане дана 21.6.2018.године, која је започета у 9 сати, у згради Општинске управе-великој сали Скупштине општине, Крушевачка 17.

Јавној расправи су присутна лица која је сагласно чл.94. ст.3. позвао начелник Општинске управе и то: Иван Радовић, председник Скупштине општине, Љиљана Радаковић, зам.начелника Општинске управе, Зоран Дунић, руководилац Одсека за буџет и финансије, Владимир Стаменчић, Одсек за буџет и финансије, Јасмина Трифуновић, руководилац Одсека за послове органа општине и Живорад Јаћимовић, руководилац Одсека за привреду и друштвене делатности, Јелена Богојевић, руководилац Одсека за ЛЕР и инвестиције и Небојша Алимпић, Одсека за ЛЕР и инвестиције.

Присутни су одборници: Милан Плањанин и Драгољуб Богдановић.

Испред јавних предузећа и установа су присутни: Иван Трифуновић, директор ТО, Виолета Сотировић, испред ЈП ''Бели извор'', Стеван Драшковић, директор ЈП ''Борјак'', Саша Миленковић, директор Културног центра, Божић Софија, испред Дома здравља ''Др Никола Џамић'', Стеван Драшковић, директор ЈП ''Борјак'', Саша Миленковић, директор Културног центра, Маријана Врцаловић Тошковић, испред ЈП ''Бањско зеленило и чистоћа'', Игор Дрманац, директор ОШ ''Младост'' Врњци.

Присутни су локални медији, Врњачке новине и РТВ

Предмет јавне расправе је сагласно чл.93. Статута општине Врњачка Бања следећи документ:

**- Нацрт Ребаланса Одлуке о буџету општине Врњачка Бања за 2018.годину**

Нацрт овог документа је објављен на званичном сајту општине Врњачка Бања: [www.vrnjackabanja.gov.rs](http://www.vrnjackabanja.gov.rs), у периоду од 20.6.2018.године до 21.6.2018.године, а Јавни позив је објављиван на локалним средствима информисања – Радио ТВ Врњачка Бања и Бања 2 у истом периоду, на званичном сајту општине Врњачка Бања, као и на огласној табли Општинске управе, а увид у наведни документ, заинтересовани грађани су могли да остваре у Општинској управи.

Јавну расправу је отворила је Љиљана Радаковић, зам.начелника Општинске управе, у својству модератора.

ПРВА ТАЧКА

Зоран Дунић је у образложењу ове одлуке, истакао да је нацрт одлуке израђен у складу са смерницама извршног органа и израђен је на вишем нивоу, а по основу повећања прихода од зарада у износу од 20.000.000,00 динара, трансфера од виших нивоа власти у износу од 10.000.000 динара и по основу повећања прихода од продаје имовине у преосталом износу до 65.000.000,00 динара. На расходној страни уведене су и неке нове позиције, а износ од 7.500.000,00 динара, по основу Завршног рачуна за 2017.годину јесу наменска средства и извршена је расподела по кориницима и по намене у складу са овом одлуком. На расходној страни предвиђена је реализација пројеката који се финансирају заједнички с одобреним средствима из Републике Србије и то: санација Замка културе, учешће РС од 5.000.000,00 динара и општине од 1.100.000.динара, рестаурација скулптура РС 1.000.000 динара, општина 757.000 динара, санација зграде установе Народне библиотеке РС 4.000.000 динара, општина 1.300.000 динара. Резултат се променио јер је планирано и улагање у основна средства јавних предузећа у износу од 3.800.000 динара

Живорад Јаћимовић је изнео замерку за смањење накнаде за социјалну заштиту из буџета за 1.215.000 динара, што сматра да је нереално због права предвиђенох Одлуком о социјалној заштити и Одлуком о фин.помоћи породици са децом, па ће се умањење средстава одразити на примену ових одлука, па ће се недостајућа средства следећим ребалансом.

Јелена Богојевић је рекла да по основу учешћа општине у наведеним пројектима са републиком Србијом из области културе, на основу израђених предмера и предрачуна, можда ће бити потребна мања средства планираних овим Ребалансом.

Игор Дрманац, директор ОШ ''Младост'' Врњци обратио се писаним захтевом за увећање позиције 511400 у износу од 532.000 динара, а по основу Уговора о надзору за извођење радова на изградњи анекса фискултурне сале, Уговора о надзору над извођењем стабилне инсталације за дојаву пожара на објекта анекса фискултурне сале и за израду противпожарног елабората.

Иван Трифуновић, директор ТО се обратио писаним путем за увећање позиције 423-Услуге по уговору за 1.400.000 динара и 424-Специјализоване услуге за увећање од 2.800.000 динара, ради реализације додатних програма промоције Врњачке Бање.

Јавна расправа је завршена у 9,30 сати.

Записник сачинили

Јасмина Трифуновић

Владимир Стаменчић